সমাবেশে জাতীয় সমাজতান্ত্রিক দলের কার্যকরী সভাপতি মঈন উদ্দিন খান বাদল এমপি বলেন, জঙ্গীবাদীরা ইসলামের মানুষ হত্যা করছে। কোরআন-হাদিসে বিনা কারণে মানুষ হত্যার কথা নেই। তাই এরা মুসলমান নয়, শয়তান। তিনি আরো বলেন, জঙ্গীবাদীদের ইন্ধন ও প্রশ্রয় দাতারা ইহুদীয় এজেন্ট। সারা পৃথিবী জুড়েই জঙ্গীবাদী অপতৎপরতা চলছে। এর বিরুদ্ধে বিশ্ববিবেক জাগ্রত হয়েছে। অচিরেই জঙ্গীবাদ নির্মূল হবে। চট্টগ্রাম মহানগর আওয়ামী লীগের সাধারণ সম্পাদক ও সিটি মেয়র আ.জ.ম নাছির উদ্দিন বলেন, বাংলাদেশ একটি সম্ভাবনাময় দেশ। প্রধানমন্ত্রী শেখ হাসিনার নেতৃত্বে উন্নয়নের অগ্রযাত্রা চলছে। জঙ্গীবাদ এই অগ্রযাত্রার প্রতিবন্ধক। এই প্রতিবন্ধকতাকে উপড়ে ফেলতে হবে।